CELEX: 32015L1955
Language: el
Date: 2015-10-29 00:00:00
Title: Εκτελεστική οδηγία (EE) 2015/1955 της Επιτροπής, της 29ης Οκτωβρίου 2015, για την τροποποίηση των παραρτημάτων I και ΙΙ της οδηγίας 66/402/ΕΟΚ του Συμβουλίου περί εμπορίας σπόρων δημητριακών προς σπορά (Κείμενο που παρουσιάζει ενδιαφέρον για τον ΕΟΧ)

30.10.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 284/142
            
         ΕΚΤΕΛΕΣΤΙΚΉ ΟΔΗΓΊΑ (EE) 2015/1955 ΤΗΣ ΕΠΙΤΡΟΠΉΣ
   της 29ης Οκτωβρίου 2015
   για την τροποποίηση των παραρτημάτων I και ΙΙ της οδηγίας 66/402/ΕΟΚ του Συμβουλίου περί εμπορίας σπόρων δημητριακών προς σπορά
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 66/402/ΕΟΚ του Συμβουλίου, της 14ης Ιουνίου 1966, περί εμπορίας σπόρων δημητριακών προς σπορά (1), και ιδίως το άρθρο 21β,
   Εκτιμώντας τα ακόλουθα:
   
               (1)
            
            
               Τα τελευταία έτη αυξανόμενος αριθμός υβριδικών ποικιλιών κριθής που παράγονται με την τεχνική της κυτταροπλασματικής στειρότητας του άρρενος έχουν περιληφθεί στον κοινό κατάλογο ποικιλιών καλλιεργούμενων φυτικών ειδών σύμφωνα με το άρθρο 17 της οδηγίας 2002/53/ΕΚ (2).
            
         
               (2)
            
            
               Η κυτταροπλασματική στειρότητα του άρρενος (CMS) έχει γίνει αποδεκτή σε όλο τον κόσμο ως αναπαραγωγική τεχνική για την παραγωγή υβριδικών ποικιλιών κριθής. Περιλαμβάνει ένα γενετικό σύστημα που ζει κατά φυσικό τρόπο στο κυτταρόπλασμα των φυτών. Το εν λόγω γενετικό σύστημα μπορεί να εισαχθεί σε φυτά μέσω διασταύρωσης. Με βάση την εν λόγω τεχνική, μπορεί να συνδυάζεται η γενετική ποικιλομορφία δύο ή περισσότερων γονικών σειρών. Ως εκ τούτου, οι επιδόσεις των εν λόγω ποικιλιών, σε τομείς όπως η αντοχή στις ασθένειες και η απόδοση, μπορούν να βελτιωθούν. Ενόψει της εν λόγω τεχνικής εξέλιξης, είναι σκόπιμο να καθοριστούν ειδικοί όροι για τις υβριδικές ποικιλίες κριθής.
            
         
               (3)
            
            
               Λαμβανομένων υπόψη των τεχνικών ομοιοτήτων με την παραγωγή σπόρων προς σπορά υβριδίων σίκαλης και των αναγκών των χρηστών σπόρων προς σπορά υβριδίων κριθής, είναι σκόπιμο να καθοριστούν για τον εν λόγω σπόρο όροι παρόμοιοι με εκείνους που ισχύουν για τους σπόρους προς σπορά υβριδίων σίκαλης.
            
         
               (4)
            
            
               Η πείρα έχει δείξει ότι το συγκεκριμένο σύστημα παραγωγής μειγμάτων που εφαρμόζεται στον τομέα, σε συνδυασμό με τους μετεωρολογικούς κινδύνους κατά την περίοδο ανθοφορίας, θα απαιτήσει μείωση του προτύπου ποικιλιακής καθαρότητας στο 85 %, στην περίπτωση που εφαρμόζεται η τεχνική CMS, επιτρέποντας τη σταθερή παραγωγή σπόρων προς σπορά υπό λιγότερο ευνοϊκές καιρικές συνθήκες. Ως εκ τούτου, είναι σκόπιμο να προβλεφθεί χαμηλότερο επίπεδο ποικιλιακής καθαρότητας σε σύγκριση με εκείνο που απαιτείται για άλλα υβρίδια.
            
         
               (5)
            
            
               Συνεπώς, θα πρέπει να τροποποιηθούν αντίστοιχα τα παραρτήματα I και II της οδηγίας 66/402/ΕΟΚ.
            
         
               (6)
            
            
               Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Τροποποίηση της οδηγίας 66/402/ΕΟΚ
   Τα παραρτήματα I και II της οδηγίας 66/402/ΕΟΚ τροποποιούνται σύμφωνα με το παράρτημα της παρούσας οδηγίας.
   Άρθρο 2
   Μεταφορά
   1.   Τα κράτη μέλη θεσπίζουν και δημοσιεύουν, το αργότερο στις 30 Ιουνίου 2016, τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία. Ανακοινώνουν αμέσως στην Επιτροπή το κείμενο των εν λόγω διατάξεων.
   Εφαρμόζουν τις εν λόγω διατάξεις από την 1η Ιουλίου 2016.
   Όταν τα κράτη μέλη θεσπίζουν τις εν λόγω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος με τον οποίο γίνεται η αναφορά αποφασίζεται από τα κράτη μέλη.
   2.   Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εθνικού δικαίου τις οποίες θεσπίζουν στον τομέα που διέπεται από την παρούσα οδηγία.
   Άρθρο 3
   Έναρξη ισχύος
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 4
   Αποδέκτες
   Η παρούσα οδηγία απευθύνεται στα κράτη μέλη.
   
      Βρυξέλλες, 29 Οκτωβρίου 2015.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ 125 της 11.7.1966, σ. 2309/66.
   
      (2)  Οδηγία 2002/53/ΕΚ του Συμβουλίου, της 13ης Ιουνίου 2002, περί του κοινού καταλόγου ποικιλιών καλλιεργούμενων φυτικών ειδών (ΕΕ L 193 της 20.7.2002, σ. 1).
   
      ΠΑΡΑΡΤΗΜΑ
      Τα παραρτήματα I και II της οδηγίας 66/402/ΕΟΚ τροποποιούνται ως εξής:
      
                  1)
               
               
                  Το παράρτημα I τροποποιείται ως εξής:
                  
                              α)
                           
                           
                              Στο σημείο 5 η πρώτη περίοδος αντικαθίσταται από το ακόλουθο κείμενο: «Καλλιέργειες που προορίζονται για την παραγωγή πιστοποιημένων σπόρων προς σπορά υβριδίων των ειδών Avena nuda, Avena sativa, Avena strigosa, Oryza sativa, Triticum aestivum, Triticum durum, Triticum spelta και του αυτόγαμου είδους xTriticosecale και καλλιέργειες που προορίζονται για την παραγωγή πιστοποιημένων σπόρων προς σπορά υβριδίων του είδους Hordeum vulgare μέσω τεχνικής διαφορετικής από την κυτταροπλασματική στειρότητα του άρρενος (CMS)».
                           
                        
                              β)
                           
                           
                              Μετά το σημείο 5 προστίθεται το ακόλουθο σημείο:
                              
                                          «5α.
                                       
                                       
                                          Καλλιέργειες για την παραγωγή βασικών και πιστοποιημένων σπόρων προς σπορά υβριδίων του είδους Hordeum vulgare μέσω της τεχνικής CMS:
                                          
                                                      α)
                                                   
                                                   
                                                      Η καλλιέργεια συμμορφώνεται με τα ακόλουθα πρότυπα ως προς τις αποστάσεις από γειτονικές πηγές γύρης οι οποίες είναι δυνατόν να προκαλέσουν ανεπιθύμητη ξένη επικονίαση:
                                                      
                                                                  Καλλιέργεια
                                                               
                                                               
                                                                  Ελάχιστη απόσταση
                                                               
                                                            
                                                                  Για την παραγωγή βασικών σπόρων προς σπορά
                                                               
                                                               
                                                                  100 m
                                                               
                                                            
                                                                  Για την παραγωγή πιστοποιημένων σπόρων προς σπορά
                                                               
                                                               
                                                                  50 m
                                                               
                                                            
                                                
                                                      β)
                                                   
                                                   
                                                      Η καλλιέργεια παρουσιάζει επαρκή ποικιλιακή ταυτότητα και καθαρότητα όσον αφορά τα χαρακτηριστικά των γονέων.
                                                      Ειδικότερα, η καλλιέργεια συμμορφώνεται με τα ακόλουθα πρότυπα:
                                                      
                                                                  i)
                                                               
                                                               
                                                                  Το ποσοστό σε αριθμό φυτών τα οποία είναι εμφανές ότι δεν είναι πιστά προς τον τύπο δεν υπερβαίνει:
                                                                  
                                                                              —
                                                                           
                                                                           
                                                                              για τις καλλιέργειες που χρησιμοποιούνται για την παραγωγή βασικών σπόρων προς σπορά, το 0,1 % για τον συντηρητή και τη σειρά αποκατάστασης και το 0,2 % για τον θηλυκό γονέα CMS·
                                                                           
                                                                        
                                                                              —
                                                                           
                                                                           
                                                                              για τις καλλιέργειες που χρησιμοποιούνται για την παραγωγή πιστοποιημένων σπόρων προς σπορά, το 0,3 % για τον συντηρητή και τον θηλυκό γονέα CMS και το 0,5 % στην περίπτωση που ο θηλυκός γονέας CMS είναι μεμονωμένο υβρίδιο.
                                                                           
                                                                        
                                                            
                                                                  ii)
                                                               
                                                               
                                                                  Το επίπεδο της αρσενικής στειρότητας του θηλυκού γονέα είναι τουλάχιστον:
                                                                  
                                                                              —
                                                                           
                                                                           
                                                                              99,7 % για τις καλλιέργειες που χρησιμοποιούνται για την παραγωγή βασικών σπόρων προς σπορά·
                                                                           
                                                                        
                                                                              —
                                                                           
                                                                           
                                                                              99,5 % για τις καλλιέργειες που χρησιμοποιούνται για την παραγωγή πιστοποιημένων σπόρων προς σπορά.
                                                                           
                                                                        
                                                            
                                                                  iii)
                                                               
                                                               
                                                                  Οι απαιτήσεις των σημείων i) και ii) εξετάζονται σε επίσημη δοκιμή μετελέγχου.
                                                               
                                                            
                                                
                                                      γ)
                                                   
                                                   
                                                      Οι πιστοποιημένοι σπόροι προς σπορά μπορούν να παράγονται σε μεικτές καλλιέργειες στείρων θηλέων-αρρένων γονέων με άρρενα γονέα, πράγμα που αποκαθιστά τη γονιμότητα.».
                                                   
                                                
                                    
                        
            
                  2)
               
               
                  Το παράρτημα II τροποποιείται ως εξής:
                  
                              α)
                           
                           
                              Το σημείο 1.Γ αντικαθίσταται από τα εξής:
                              «Γ.   Υβρίδια των ειδών Avena nuda, Avena sativa, Avena strigosa, Hordeum vulgare, Oryza sativa, Triticum aestivum, Triticum durum, Triticum spelta και του αυτόγαμου είδους xTriticosecale
                                 
                              
                              Η ελάχιστη ποικιλιακή καθαρότητα των σπόρων προς σπορά της κατηγορίας “πιστοποιημένοι σπόροι προς σπορά” ανέρχεται σε 90 %.
                              Στην περίπτωση του είδους Hordeum vulgare που παράγεται με CMS, είναι 85 %. Οι προσμείξεις εκτός του συντηρητή δεν υπερβαίνουν το 2 %.
                              Η ελάχιστη ποικιλιακή καθαρότητα εξετάζεται σε επίσημη δοκιμή μετελέγχου σε κατάλληλη αναλογία δειγμάτων.».
                           
                        
                              β)
                           
                           
                              Στο παράρτημα II σημείο 1.Ε, ο τίτλος αντικαθίσταται ως εξής:«E.   
                                 Υβρίδια του είδους Secale cereale και υβρίδια CMS του είδους Hordeum vulgare
                                 ».